open-index/open-wikipedia-markdown huggingface dataset:
Brasils Grand Prix 2005

**Brasils Grand Prix 2005** var et Formel 1-løp arrangert 23. september – 25. september 2005 på Autódromo José Carlos Pace i Brasil. Det var det syttende løpet i Formel 1-sesongen 2005.

Løpet ble vunnet av McLaren-fører Juan Pablo Montoya, som tok sin syvende og siste seier i Formel 1 foran hans lagkamerat Kimi Räikkönen. Renault-fører Fernando Alonso tok tredjeplassen, og sikret seg dermed sin første VM-tittel i førermesterskapet i Formel 1.

## Klassifisering
### Kvalifisering

### Løpet

## Eksterne lenker
*
Jiddu Krishnamurti

**Jiddu Krishnamurti** (telugu: జిడ్డు కృష్ణ మూర్తి) eller **J. Krishnamurti** (telugu: జే . కృష్ణ మూర్తి ), født 12. mai 1895 i Madanapalle i Madras Presidency i Britisk India, død 17. februar 1986 i Ojai i California i USA) var en indisk filosof, forfatter og foredragsholder. Han var opptatt av mellommenneskelige relasjoner, om å leve, frykt, vold og hva det innebærer å meditere. Hans bøker og taler er oversatt til mange språk. Han etablerte skoler i ulike deler av verden.

## Liv og virke
Annie Besant ved *Det teosofiske selskap* i Madras tok seg av ham som gutt og adopterte ham. I 1910 ble han erklært av lederen Annie Besant for å være den nye Messias, det vil si Maitreya, og en kult ble dannet rundt ham kalt *[[Ordenen Stjernen i Øst]]*. Da Krishnamurti ga avkall på sin rolle som den nye Messias i 1929, forsvant også kulten.

Krishnamurti ba deretter om at alle måtte finne sin egen vei. Han ble deretter en udogmatisk religiøs mystiker, ved at han fornektet all verdi av gamle konsepter og oppfordret folk til ikke å tro på noen autoritet, inkludert ham selv. I stillhet skulle de se og lytte selv i absolutt frihet og klarhet og bli sikre på tankens og værens natur i nåtiden. Tilhengere fortsatte det å finnes over hele verden. Krishnamurti selv uttrykte sin filosofi som: «Jeg vil gjøre mennesket ubetinget fritt».

Krishnamurti mente at det ikke finnes noen fast vei eller metode som kan brukes for å finne sannheten om eksistensen og oss selv: *«Sannheten er et stiløst land.»* Han legger til at *«Ingen organisasjon eier sannheten.»* Han strevde for arbeidet sitt frem til sin død og reiste verden rundt for å forklare sitt syn på mennesket og eksistensen for et stort publikum. På disse møtene snakket han om viktigheten av å se øyeblikket slik det er, uten referanse til fortiden.

## Referanser
Vilbli.no

**Vilbli.no** er en informasjonstjeneste på nett for søkere til videregående opplæring.

Vilbli presenterer informasjon om tilgjengelige videregående utdanningsprogrammer og hvilke skoler som tilbyr disse. Dessuten vises fagkombinasjoner og tilgjengelige utdanningsløp. 

Målgruppene for vilbli.no er ungdom og voksne som skal søke videregående opplæring samt rådgivere og foreldre. vilbli.no skal være søkernes hovedkilde til informasjon om videregående opplæring.

vilbli.no gir informasjon om utdanningsprogram, programområder og yrker/kompetanser, i tillegg til informasjon om regelverk, inntakskrav, inntaksregler og søknadsprosedyrer. Det er både generell informasjon og informasjon fra det enkelte fylket. I januar hvert år blir skoletilbudene for det kommende skoleåret tilgjengelige på vilbli.no (for noen fylker er skoletilbudene tilgjengelige før dette).

vilbli.no er laget av fylkeskommunene, KS og Utdanningsdirektoratet. Datagrunnlaget stammer fra i databasen Vigo. 

## Eksterne lenker
* vilbli.no
Grunnskolepoeng

**Grunnskolepoeng** er et mål for det samlede læringsutbytte for elever som sluttvurderes fra grunnskolen med karakterer. Grunnskolepoeng benyttes som kriterium for opptak til videregående skole.

## Se også
* Studiepoeng

## Eksterne lenker

* Skoleporten  hos Utdanningsdirektoratet
Friidrett under Sommer-OL 2000 – Spydkast kvinner

Øvelsen **Spydkast, kvinner** ved Sommer-OL 2000 ble gjennomført i Sydney den 29. og 30. september.

## Resultater
*Alle resultater angis meter

### Kvalifisering
Kvalifiseringsgrensen var satt til 61,50 meter som 6 konkurrerende klarte. Finalefeltet ble komplettert med utøverne med det 7. til 12. beste resultatet. 

#### Kvalifiseringsgruppe A

#### Kvalifiseringsgruppe B

### Finale

## Rekorder
### Verdensrekord da lekene fant sted
*Trine Hattestad, Norge – 69,48 – 28. juli 2000 – Oslo, Norge
### Olympisk rekord da lekene fant sted
*Trine Hattestad, Norge – 68,91 – 30. september 2000 – Sydney, Australia
## Tidigere vinnere
### OL
*1896 –1928: Ingen konkurranser
*1932 i Los Angeles: Babe Didriksen, USA – 43,68
*1936 i Berlin: Tilly Fleischer, Tyskland – 45,18
*1948 i London: Herma Bauma, Østerrike – 45,57
*1952 i Helsingfors: Dana Zátopková, Tsjekkoslovakia – 50,47
*1956 i Melbourne: Inese Jaunzeme, Sovjetunionen – 53,86
*1960 i Roma: Elvira Ozolina, Sovjetunionen – 55,98
*1964 i Tokyo: Mihaela Penes, Romania – 60,54
*1968 i Mexico by: Angela Nemeth, Ungarn – 60,36
*1972 i München: Ruth Fuchs, Øst-Tyskland – 63,88
*1976 i Montréal: Ruth Fuchs, Øst-Tyskland – 65,94
*1980 i Moskva: Maria Ruenes, Cuba – 68,40
*1984 i Los Angeles: Tessa Sanderson, Storbritannia – 69,56
*1988 i Seoul: Petra Felke, Øst-Tyskland – 74,68
*1992 i Barcelona: Silke Renk, Tyskland – 68,34
*1996 i Atlanta: Heli Rantanen, Finland – 67,94

### VM
*1983 i Helsingfors: Tiina Lillak, Finland – 70,82
*1987 i Roma: Fatima Withbread, Storbritannia – 76,64
*1991 i Tokyo: Demei Xu, Kina – 68,78
*1993 i Stuttgart: Trine Hattestad, Norge – 69,18
*1995 i Göteborg: Natalja Sjikolenko, Belarus – 67,56
*1997 i Athen: Trine Hattestad, Norge – 68,78
*1999 i Sevilla: Mirela Manjani, Hellas – 67,09

## Eksterne lenker
* Offisiell rapport OL 2000 (engelsk)
Kinas geologiske museum

**Kinas geologiske museum** (kinesisk: 中国地质博物馆, pinyin: *Zhongguo dizhi bowuguan*, *Geological Museum of China*) befinner seg i den kinesiske hovedstaden Beijing. Det ble grunnlagt i 1916 og var landets første naturvitenskapelige museum. 

Museet ligger i området Xisi i bydistriktet Xicheng sentralt i byen. Utstillingsflaten er på cirka &nbsp;m², og museet har mer enn  utstillingsgjenstander. 

## Referanser


## Eksterne lenker
* Hjemmeside
* Geological Museum of China  
* Zhongguo dizhi bowuguan fra Baidu Baike
* Das Chinesische Geologische Museum
Ragnvald

**Ragnvald** er et nordisk mannsnavn med norrøn opprinnelse. Navnet er sammensatt av to ledd som betyr «råd» og «hersker». Navnet er mest utbredt på Island i formen *Rögnvaldur*, men er ellers relativt sjeldent.

## Etymologi
*Ragnvald* har opprinnelse i norrøne *regin*, norrøne *rǫgn* eller gotiske *ragin*, som alle betyr «råd, avgjørelse», og norrøne *valdr*, germanske *waldaz* eller gammelhøytyske *waltan*, som alle betyr «hersker» eller «herske». *Ragnvaldr* var den norrøne formen av navnet.

*Ronald* er en opprinnelig skotsk form av navnet, og *Ronaldo* en portugisisk form.

## Utbredelse
*Ragnvaldr* er kjent brukt i tre nordiske runeinskripsjoner fra vikingtiden. Dette er et relativt lite antall, så navnet var neppe blant de mest brukte. I nyere tid er *Ragnvald* kjent brukt i Sverige fra 1872.

*Ragnvald* har i Norge tradisjonelt vært mest brukt i Sogn og Fjordane. Det var mest brukt rundt år 1900. I Sverige var *Ragnvald* mest brukt i 1910- og 1920-årene.

*Ragnvald* og relaterte navn har navnedag i flere land:

Navnet er i dag mest utbredt på Island i formen *Rögnvaldur*. 

|}

## Kjente personer med navnet
Personene i listen er ordnet kronologisk etter fødselsår.
* Ragnvald Mørejarl (ca. 830-892), jarl på nordvestlandet i Norge
* Ragnvald Orknøyjarl (Ragnvald Kale Kollson) (født ca. 1100, død 20. august 1158)
* Ragnvald Hovda (f. 1927), norsk bildekunstner
* Rögnvaldur Hannesson (f. 1943), islandsk-norsk fiskeriprofessor
* Ragnvald Soma (f. 1979), norsk fotballspiller

## Referanser


## Eksterne lenker
*
Selfjorden (Senja)

**Selfjorden** er en fjord på yttersida, det vil si vestsida, av øya Senja i Senja kommune i Troms. Selfjorden er vel 15 kilometer lang og har innløp fra Andfjorden, som skiller de nevnte senjakommunene fra Andøy i Nordland. Ytterst i Selfjorden ligger Åbergneset og øygruppen Svellingan i nord og Dovneset i sør. Like innenfor innløpet ligger øygruppen Hallvardsøyan.

Omtrent midtveis langs fjordens nordside ligger bygda Flakstadvåg (40 innb.), som har forbindelse med Sifjord via fylkesvei 243. Øst for Flakstadvåg runder fjorden Salbergneset og på sørsiden Lomsneset, og fortsetter inn i fjordens innerste del, Indre Selfjorden.

Langs sørsiden forgreiner Selfjorden seg i Blyfjorden ytterst, og Bunkefjorden lenger inn. Ved Bunkefjorden ligger fiskeværet Rødsand (75 innb.). Fra Rødsand går fylkesvei 224, som knytter stedet til Å og resten av Sør-Senja.

## Referanser
Utdanningsspeilet

**Utdanningsspeilet** er en analyse av grunnskole og videregående opplæring i Norge. Publikasjonen utgis årlig av Utdanningsdirektoratet. Publikasjonen inneholder fakta om grunnopplæringa, læringsutbytte, læringsmiljøet, ressursbruk, elevtall og kvalitetsutvikling i norsk skole. 

## Eksterne lenker
*utdanningsspeilet.udir.no
Sliman Mansour

**Sliman Mansour** (født 1947 i bygden Bir Zeit ved Ramallah) er en palestinsk kunstmaler.

Han blir betraktet som én av de fremste kunstnerne i Palestina. I Mansours arbeider er den israelske okkupasjonen et gjennomgående tema.

Han er medforfatter av boken *Both Sides of Peace. Israeli and Palestian Politic Poster Art*, publisert i 1998 av Contemporary Art Museum med University of Washington Press.

## Referanser


## Eksterne lenker

* www.legacy-project.org
Elevundersøkelsen

**Elevundersøkelsen** er en spørreundersøkelse fra Utdanningsdirektoratet hvor elever skal få si sin mening om forhold som er viktige for å lære og trives på skolen. Den nettbaserte undersøkelsen ble lansert som «Elevinspektørene» av utdanningsminister Trond Giske i 2001, utviklet av Kirke-, utdannings- og forskningsdepartementet i samarbeid med Læringssenteret. I 2004 ble undersøkelsen obligatorisk, med gjennomføring på 7. trinn, 10. trinn og på Vg1 i vårsemesteret. Det forble imidlertid frivillig for elevene å svare på undersøkelsen, som i 2007 skiftet navn til Elevundersøkelsen.

Elevundersøkelsen kartlegger elevenes opplevelse av hvordan de trives på skolen, deres motivasjon for å lære, hvordan de opplever lærernes faglige veiledning, hvor tilfredse de er med elevdemokratiet på skolen og med det fysiske læringsmiljøet. I tillegg svarer elevene på spørsmål om utbredelse av mobbing på skolen. 

Elevene på 10. trinn og i Vg1 uttaler seg også om sin mulighet for medbestemmelse i fagene og om utdannings- og yrkesrådgivningen de får. 

Utdanningsdirektoratets nettbaserte brukerundersøkelser gir også lærlinger, lærere, instruktører og foresatte mulighet til å si sin mening om læring og trivsel i opplæringen.

Se også foreldreundersøkelsen, lærerundersøkelsen og lærling- og instruktørundersøkelsen.   

## Referanser


## Eksterne lenker

* utdanningsdirektoratet.no/undersokelser
* utdanningsdirektoratet.no/skoleporten
Oggefestivalen

**Oggefestivalen** var en musikkfestival i Iveland, Aust-Agder som fant sted hver sommer fra 2000 til 2016.

Festivalen satset først og fremst på lokale artister fra agderfylkene, og arrangørene uttalte at de ønsket at festivalen skulle holde seg liten og intim. Festivalpublikummet kom hovedsakelig fra Iveland, Birkeland og Vennesla. Billettprisene var relativt lave, ettersom festivalen ikke satset på overskudd, men prøvde å få regnskapet til å gå i null. I 2008 kostet en dagsbillett 200 kr, og prisen var 350 for begge dagene.

## Referanser


## Eksterne lenker
* Oggefestivalens hjemmeside Sist oppdatert i 2012. Besøkt 10. oktober 2021.
Lærerundersøkelsen

**Lærerundersøkelsen** er en nettbasert spørreundersøkelse fra Utdanningsdirektoratet for lærere i grunnopplæringen.

Lærerundersøkelsen er frivillig og skolen bestemmer selv om den vil gjennomføre undersøkelsen.

Undersøkelsen er ingen medarbeiderundersøkelse, men utfordrer lærere til å gi en vurdering av elevenes læringsmiljø. Spørsmålene er i stor grad laget for å speile spørsmålene i Elevundersøkelsen, slik at man kan se de to undersøkelsene i sammenheng.

## Eksterne lenker
* www.udir.no/undersokelser
Foreldreundersøkelsen

**Foreldreundersøkelsen** er en nettbasert spørreundersøkelse fra Utdanningsdirektoratet for foreldre/foresatte til barn i grunnskolen og i Vg1 i videregående opplæring.

Foreldreundersøkelsen er utviklet i samarbeid med KS, Utdanningsforbundet, Foreldreutvalget for grunnskolen og Elevorganisasjonen. Foreldreundersøkelsen er frivillig og skolen bestemmer selv om den vil gjennomføre undersøkelsen.

Undersøkelsen oppfordrer elevenes foresatte til å gi en vurdering av elevenes læringsmiljø og samarbeidet mellom hjem og skole.

Se også Elevundersøkelsen, Lærerundersøkelsen og Lærling- og instruktørundersøkelsen.

## Eksterne lenker
* www.udir.no/undersokelser
Kim (navn)

**Kim** er et fornavn som kan være både et mannsnavn og et kvinnenavn.

## Etymologi
Som kvinnenavn kan *Kim* være enten en kortform av *[[Kimberly]]*, som har opprinnelse i navnet på en sørafrikansk by, eller et vietnamesisk navn som betyr «gyllen».

Som mannsnavn er *Kim* en kortform av *[[Joakim]]*, som er utledet av en sammentrekning av de hebraiske navnene *Jehoiachin* som betyr «Herren har fastslått», og *Jehoiakim* som betyr «Herren har oppreist».

*Kim* kan også være en kortform av det keltiske navnet *Kimball* som betyr «krigsherre».

## Utbredelse som kvinnenavn
*Kim* er mest utbredt som kvinnenavn, og er et svært vanlig navn blant annet i Nederland.

|}

## Utbredelse som mannsnavn
*Kim* er mindre utbredt som mannsnavn, men i enkelte land som Norge, Færøyene, Malaysia og Myanmar er det mest brukt som mannsnavn.

|}

Kim var et populært navn på guttebarn født i Norge på 1980-tallet.

## Kjente personer med navnet
### Kvinner
* Kim Hunter (1922–2002), amerikansk skuespiller
* Kim Friele (1935–2021), norsk aktivist
* Kim Småge (f. 1945), norsk forfatter
* Kim Basinger (f. 1953), amerikansk skuespiller
* Kim Cattrall (f. 1956), engelsk skuespiller
* Kim Dickens (f. 1965), amerikansk skuespiller
* Kim Thúy (f. 1968), vietnamesisk-kanadisk forfatter
* Kim Ngân (f. 1974), vietnamesisk sanger og skuespiller
* Kim Kardashian (f. 1980), amerikansk stylist
* Kim-Lian van der Meij (f. 1980), nederlandsk sanger, skuespiller og TV-programleder
* Kim Feenstra (f. 1985), nederlandsk modell og skuespiller
* Kim Tuyến (f. 1987), vietnamesisk skuespiller
* Kim Lim (f. 1991), singaporsk sosietetskvinne og Instagram-stjerne
* Kim Verson (f. 1993), nederlandsk sanger og låtskriver

### Menn
* Kim Philby (1912–1988), britisk dobbeltagent
* Kim Larsen (1945–2018), dansk sanger
* Kim Peek (1951–2009), amerikansk savant
* Kim Ong (f. 1960), malaysisk forretningsmann
* Kim Simonsen (f. 1960), færøysk fagforeningsleder og politiker
* Kim Tan (f. 1970), malaysisk filantrop og entreprenør
* Kim Dotcom (f. 1974), tysk-finsk internettentreprenør
* Kim Hansen (f. 1984), færøysk fotballspiller
* Kim Rune Hagen (f. 1990), norsk sanger
* Kim Westerberg (f. 1992), norsk mediaguru

## Annen bruk av navnet
* Kim Possible, en amerikansk animasjonsserie

## Familienavn
Kim er det vanligste familienavnet i Sør- og Nord-Korea.

## Referanser


## Eksterne lenker
*
Utdanningsvalg

**Utdanningsvalg** er et skolefag på ungdomstrinnet i Norge. Det har et omfang på 113 timer. Elevene skal prøve ut minst to utdanningsprogram i den videregående opplæringen. Ordningen innebærer et samarbeid mellom grunnskoler og videregående skoler, både på studieforberedende – og yrkesfaglige utdanningsprogram. Elevene får ikke karakter, men «deltatt» i faget.

Utdanningsvalg skal bidra til å skape helhet og sammenheng i grunnopplæringen og knytte grunnskole og videregående opplæring bedre sammen. Å få prøve ut interesser og bli bevisst egne evner og anlegg kan bidra til at flere foretar mer kunnskapsbaserte valg av utdanning og yrke. Faget skal bidra til økt forståelse av arbeidslivets krav om kunnskap og kompetanse og bidra til å skape grunnlag for entreprenørskap.

Opplæringen skal gi elevene erfaring med innhold, oppgaver og arbeidsmåter i ulike utdanningsprogram i videregående opplæring og aktuelle yrker. Elevene skal gis mulighet til praktisk aktivitet og fordypning i fag. Opplæringen i faget skal legge til rette for at den enkelte elev kan få prøve ut og reflektere over sine valg.

Opplæringen skal legge til rette for bruk av hensiktsmessige arbeidsformer, både i skole og arbeidsliv, og for bruk av ulike læringsarenaer som kan gi bred faglig tilnærming gjennom kontakt og samarbeid med videregående skoler og arbeids- og næringsliv. Faget skal legge grunnlag for videre opplæring, arbeid og livslang læring.

## Eksterne lenker
* Læreplan i utdanningsvalg på Utdanningsdirektoratet.no
* utdanning.no Læremidler i faget utdanningvalg
Lærling- og instruktørundersøkelsen

**Lærling- og Instruktørundersøkelsen** er en nettbasert tjeneste hvor lærlinger og instruktører kan si sin mening om opplæringen og andre forhold som er viktige for trivselen og læringsutbyttet.

Det er fylkeskommunene som har ansvar for å tilrettelegge bruken av Lærling- og Instruktørundersøkelsen i sine fylker.

Formålet med Lærling- og Instruktørundersøkelsen er at lærlinger og instruktører skal få si sin mening om læring og trivsel i opplæringen. Samtidig får fylkeskommunene og opplæringskontorene/lærebedriftene viktig informasjon som kan medvirke til å skape et bedre læringsmiljø for lærlingene.

Se også Elevundersøkelsen, Foreldreundersøkelsen og Lærerundersøkelsen.

## Eksterne lenker

* utdanningsdirektoratet.no/undersokelser
Brooklyn Tabernacle Choir

**Brooklyn Tabernacle Choir** er et amerikansk gospelkor grunnlagt i menigheten Brooklyn Tabernacle i downtown Brooklyn i New York City.

Koret er ikke tilknyttet noe kirkesamfunn, det har 285 sangere og ble opprettet tidlig på 1970-tallet, men spilte ikke inn et album før i 1981. Dirigenten til koret er Carol Cymbala.

## Diskografi
*«I'll Say Yes» (2008)
*«I'm Amazed» (2005)
*«Live... This is Your House» (2003)
*«Be Glad» (2001)
*«The Light of the World» (2001)
*«Hallelujah! The Very Best of Brooklyn Tabernacle Choir» (2000)
*«God is Working» (2000)
*«Songs from the Altar» (1998)
*«High & Lifted Up» (1998)
*«Favorite Song of All» (1996)
*«Christmas at Brooklyn Tabernacle» (1995)
*«Praise Him... Live» (1995)
*«Solo A El» (1994)
*«Live – We Come Rejoicing» (1993)
*«Only to Him» (1992)
*«Oh What a Love» (1992)
*«Jesus be Praised» (1991)
*«Live with Friends» (1991)
*«Live Again» (1989)
*«Live... a Celebration» (1988)
*«Oh Que Amor» (1985)
*«How Jesus Loves» (1987)
*«You're My Praise» (1984)
*«So In Love» (1983)
*«Giving Him Thanks» (1981)
Elida

**Elida** er et kvinnenavn av norrøn opprinnelse.

Navnet kommer fra skipet i Frithjofs Saga; Ellidi, som betyr «rask seiler» eller «seiler med vinger».

## Utbredelse
Navnet var en del i bruk før 1930, så gikk bruken nedover, men har i det siste økt igjen.

|}

## Annen bruk av navnet
Elida (Ellida) er hovedperson i Henrik Ibsens *[[Fruen fra havet]]*, og navnet på et oljefelt i Norskehavet.

## Referanser


## Eksterne lenker
*
OL i Beijing

**OL i Beijing** kan vise til følgene arrangmenter:

* Sommer-OL 2008, formelt De 29. olympiske sommerleker, ble avholdt i Beijing i Kina fra 8. til 24. august 2008.
* Vinter-OL 2022, formelt De 24. olympiske vinterleker, planlagt arrangert i Beijing fra 4. til 20. februar 2022.
Theo Angelopoulos

**Theodoros Angelopoulos** (Θεόδωρος Αγγελόπουλος på gresk, født 27. april 1935, død 24. januar 2012) var en gresk filmregissør og manusforfatter. Han lagde sin første film *Forminx Story* i 1965. Blant hans fremste filmer er *Topio stia omichli* (Landskap i tåke) fra 1988 og *To vlemma tou Odyssea* (*[[Odyssevs' blikk]]*) fra 1995. I 1998 vant han Gullpalmen under filmfestivalen i Cannes med *Mia eoniotita ke mia mera* (Evigheten og en dag).

Kalle Løchen skriver for Cinemateket i Bergen at «det ligger en melankoli over alle filmene til Angelopoulos, en tristhet, men i framstillingen av denne følelsen eller tilstanden, er han en mester i å gi personene et liv, en tanke og en følelse.»

Angelopoulos døde 24. januar 2012 etter å ha blitt påkjørt av en motorsyklist rett utenfor Athen.

## Filmografi
* : *[[Tidens støv]]* (*Τριλογία - ΙΙ. H σκόνη του χρόνου*, *Trilogia II: I skoni tou khronou*)  	 	 	 
* : *[[Chacun son cinema]]*  
* : *[[Den gråtende engen]]* (*Τριλογία - Ι. Το λιβάδι που δακρύζει*, *Trilogia I: To Livadi pou dakryzei*)  	 	 	 	 
* : *[[Evigheten og en dag]]* (*Μια αιωνιότητα και μια μέρα*, *Mia aioniotita kai mia mera*)  	 	 
* : *[[Odyssevs' blikk]]* (*Το Βλέμμα του Οδυσσέα*, *To vlemma tou Odyssea*)  	 	 
* 1995: *[[Lumière og kompani]]* (*Lumière et compagnie*)  	 	 
* : *[[Storkens nølende steg]]* (*Το μετέωρο βήμα του πελαργού*, *To meteoro vima tou pelargou*)  	 	 
* : *[[Landskap i tåke]]* (*Τοπίο στην Ομίχλη*, *Topio stin omikhli*)  	 	 
* : *[[Birøkteren]]* (*Ο Μελισσοκόμος*, *O melissokomos*)  	 	 
* : *[[Reisen til Kythera]]* (*Ταξίδι στα Κύθηρα*, *Taxidi sta Kythira*)  	 	 
* : *[[Athènes, retour sur l'Acropole]]*  	 	 
* : *[[O Megalexandros]]* (*Ο Μεγαλέξανδρος*) 	 
* : *[[Jegerne (1977)|Jegerne]]* (*Οι Κυνηγοί*, *I kynigi*)  	 	 
* : *[[Skuespillernes reise]]* (*Ο Θίασος*, *O thiasos*)  	 	 
* : *[[Meres tou '36]]* (*Μέρες του ’36*)
* 1970: *[[Anaparastasi]]* (*Αναπαράσταση*) 	 	 
* : *[[Ekpombi]]* (*Η Εκπομπή*)	 	 
* : *[[Forminx Story]]*

## Referanser




## Eksterne lenker
* 
*
Hemskilen naturreservat

**Hemskilen naturreservat** er et norsk naturreservat. Det ligger på grensen mellom Larvik (tidligere Tjølling kommune) og Sandefjord. Det er ett av de største og viktigste naturreservater i sitt slag i Vestfold.

Hemskilen naturreservat er på 335 dekar. 215 dekar er brakkvann samt sjøvann.

Det har et særskilt rikt og interssant fugleliv, vegetasjon og annet dyreliv, og er et regionalt verdifullt beite- og oppvekstområde for vannfugler i hekkesesongen, og rasteplass og hvileområde for ender, vadefugler, gjess og spurvefugler på trekk.

## Se også
* Hemskilen dyrefredningsområde

## Referanser


## Kilder
*
Ekebergbekken

**Ekebergbekken** er et vassfar i Oslo som renner fra Ekebergsletta og ned Ekebergskrenten til bunnen av Lodalen der Alnaelva løp fritt til 1922. Bekken representerer elvas siste tilsig før Alna løper ut i Oslofjorden. 

Ekebergbekken starter nedenfor Brannfjell, og fra kilden på Ekebergsletta ligger en liten del av bekken oppe i dagen. Nedover Ekebergskrenten er den lagt i rør. Bekken kom opprinnelig ut i området ved Lodalsbruene rett vest for Kværner.

Av Generalregisteret går det fram at Herredsstyret i Aker vedtok bidrag til lukning av Ekebergbekken 21/12 1925. Dette står i kontrast til den nye elvepolitikken av 1985 (utdypet i år 2000) der det heter at rørlagte vassdrag skal åpnes der det er mulig. 

I *Kommunedelplan for anlegg og områder for friluftsliv i Oslo. Handlingsprogram for 2005-2008* heter det: «I vurderinger av fremtidig vannbruk i Lodalen bør en også være oppmerksom på 
flere lukkede sidebekker fra øst: Ekebergbekken, Simensbråtbekken, Kværnerbekken og Svartdalsbekken.» Dette følges opp i den nye kommunedelplanen for Alna miljøpark der sidebekkenes viktighet som miljøfaktor og tverrgående forbindelseslinjer mot Alna i dalbunnen sterkt poengtert. For Lodalsområdet er  Ekebergbekken framhevet sammen med Kværnerbekken og Simensbråtbekken.

## Referanser


## Eksterne lenker
* Om Ekebergbekken på nettsidene til Alnaelvas venner
Henrik Vibskov

**Henrik Vibskov**  (født 1972 i Kjellerup) er en dansk multikunstner, avantgarde-motedesigner og pasjonert musiker (trommeslager). Han avla eksamen som  designer ved Central Saint Martins College of Art and Design i London i 2001.

Han var trommeslager for Trentemøllers verdensturné, som blant annet spilte på Hovefestivalen i 2008.

I 2001 begynte Vibskov med sitt eget merke. Under moteuken i Paris har han jevnlig separatvisninger. Henrik Vibskov er den eneste skandinaviske designeren som er med i Paris Fashion Week.

Vibskovs kolleksjoner blir solgt i 120 butikker over hele verden.

## Utmerkelser
* 2011 &ndash; Torsten og Wanja Söderbergs pris 
* 2016 &ndash; Thorvald Bindesbøll-medaljen

## Referanser


## Eksterne lenker
* 
* 
*
Maidenhead stasjon

**Maidenhead stasjon** er en jernbanestasjon som ligger i Maidenhead, Berkshire, England. Stasjonen blir brukt av lokaltog (ved First Great Western) fra Paddington stasjon til Reading stasjon. Maidenhead er også knutepunktet for Marlow Branch-linja. Stasjonen har i alt fem plattformer.

|}
Margit Hansens gate (Oslo)

**Margit Hansens gate** (3–5) er en liten gate på Grønland i Bydel Gamle Oslo som går fra Grønlandsleiret til Rubina Ranas gate. Gatenavnet ble vedtatt 27. januar 2006, med undertekst «Arbeiderjente fra Grønland». Gaten er nyopparbeidet i forbindelse med sanering og nybygging og er anlagt som gågate, med bom som hindrer biltrafikk til og fra Grønlandsleiret.

## Litteratur
* 

## Eksterne lenker
* Margit i Platous gate - ssb.no
* Lokalhistoriewiki om Margit Viktoria Pryser, f. Hansen
* Oslo kommunes bydelsoversikt
Klatreulykken på K2 august 2008

**Klatreulykken på K2** var flere hendelser på *K2* 1. til 3. august 2008 som alt i alt kostet 11 klatrere livet.   

Etter at 17 klatrere i to grupper var kommet til topps, raste den store *[[sérac]]en* ut over passasjen som kalles «Flaskehalsen» (*the Bottleneck*), en trang og bratt isrenne på ca.  meters høyde. Flaskehalsen er fryktet som det farligste partiet på ruta Abruzziryggen (Abruzzi Spur) på fjellets sørøstlige side, en av de mest brukte rutene. Raset tok med seg flere av klatrere som befant seg i Flaskehalsen, og i tillegg tok raset med seg de faste tauene som var lagt ut for å sikre klatrerne over den utsatte passasjen. Klatrere som var i området startet straks en redningsaksjon.

Den 4. august 2008 ble antall døde satt til 11, selv om mange aldri vil bli funnet. Den norske klatreren Rolf Bae var blant de som ble tatt av raset over Flaskehalsen, og ble 3. august bekreftet omkommet. Det ble kort tid etter klart at Baes kropp trolig ikke vil bli hentet ned fra K2. Baes ektefelle Cecilie Skog og kameraten Lars Nessa, som befant seg over Flaskehalsen da raset gikk, kom seg ned fra fjellet i fysisk god behold, til tross for at de måtte friklatre det kritiske partiet uten annen hjelp enn isøksene. 

Den pakistanske ministeren Shahzad Qaiser i det pakistanske utenriksdepartementet skal ifølge Dagbladet.no ha omtalt ulykken som «den verste enkeltulykken som noensinne er skjedd på noen av fjellene våre».

## Referanser
Marita Skammelsrud Lund

**Marita Skammelsrud Lund** (født 1989) er en norsk tidligere fotballspiller. I utgangspunktet spilte hun midstopper, mens på Norges kvinnelandslag i fotball spilte hun høyreback og på klubblaget LSK Kvinner spilte hun tidvis sentral midtbane. Lund har spilt for Lisleby FK, Skogstrand IL, samt Flyers and Vikings Singapore. Hun bodde i Singapore i fire år. Hun la opp i 2016 etter at LSK Kvinner sikret seg The Double. 

Lund har spilt 81 landslagskamper for Norge, og har scoret to mål.

Marita Skammelsrud Lund er niesen til Bent Skammelsrud, tidligere kaptein på .

## Referanser


## Eksterne lenker
*
Torleiv Stadskleiv

**Torleiv Stadskleiv** (født 1865, død 1946) var en norsk billedkunstner. 

Han bodde hele sitt liv i Bø i Telemark og de fleste av hans romantiske landskapsmotiver er herfra. 

Våren 1895 flyttet den unge, talentfulle kunstneren Halfdan Egedius til Bø. Egedius og Stadskleiv utviklet et tett vennskap og påvirket hverandre kunstmessig. Det er sagt at det var Stadskleiv som pirret den unge Egedius sin sans for bygdeeksotikk, med motiver fra låvedans, felespill og middelaldersk frieri. 
Egedius kjente verk *Drømmeren* portretterer Stadskleiv.

Torleiv Stadskleiv er hedret med en statue på Bø Stasjon, hvor han står med ansiktet vendt mot togsporet og baken mot bygdefolket.

I 1967 utga Aschehoug en biografi om Torleiv Stadskleiv, ført i pennen av billedhugger og multikunstner Dyre Vaa.

## Referanser
Amaldus Nielsens plass (Vestkanttorvet)

**Amaldus Nielsens plass** (kalles også **Vestkanttorvet**) er en plass med park og markedsplass på Frogner i Oslo.

## Beliggenhet og navn
Amaldus Nielsens plass ligger ved Professor Dahls gate i øst og nordøst, Tidemands gate i nordvest, Eckersbergs gate i sydvest, og direkte til bebyggelse i syd. Plassen ligger helt nord i strøket Frogner på grensen mot Majorstua og Hegdehaugen, cirka 300 meter fra Frognerparkens nordøstlige hjørne (Frogner stadion). 

Plassen ble i 1934 oppkalt etter den norske maleren Amaldus Nielsen (1838–1932), som fra 1870-tallet bodde på Bernerløkken i Majorstuveien 8, et par hundre meter fra plassen. Inntil 1934 het plassen Professor Dahls plass.

## Parken og historien
Amaldus Nielsens plass er 5 dekar stor og består av en stor gruslagt plass i midten og trær som omkranser. I skråningen mot øst finnes benker og fontenen. I det sydøstlige hjørne ligger Hegdehaugen barnehage. 

I parken står tre skulpturer:
* Portrettbyste i bronse av Amaldus Nielsen, utført av Lise Amundsen og plassert i plassens nordvestlige hjørne, avduket i 1992 og bekostet av Legat til Oslo bys forskjønnelse
* «Gutten på delfinen», fontenegruppe i bronse utført av Sigri Welhaven, avduket i 1929 og bekostet av Freia.
* "Bjørn", ny statue som står midt på gressplenen.

Plassen ble opparbeidet som torg for frukt og grønnsaker i 1916 og kalt Vestkanttorvet, men torghandelen gikk ikke godt og handelen ble innskrenket til plass for noen salgsvogner langs Tidemands gate allerede i 1917. 

Parken med den fem meter brede trappen opp til Professor Dahls gate i øst ble opparbeidet i 1919-21. I 1940-41 ble lekeplassen brukt av den tyske okkupasjonsmakten, og dekket ble helt ødelagt, men reparasjon skjedde allerede i løpet av ett år. 

Siden 1989 har plassen vært brukt til bruktmarked på lørdager, med unntak av den kaldeste årstiden (ca. des-mars). (Noen aktører flytter da til Kadettangen utenfor Sandvika, på søndager.)

## Litteratur
* *[[Oslo byleksikon]],* 2000-utgaven, side 43, 505 og 509
* Marius Røhne: *Oslo kommunale parker og grønnanlegg 1810-1948.* Oslo, Myhres papirindustri, 1967, ss. 127-9

## Eksterne lenker
* 
*
Madina Lake

**Madina Lake** er et band fra USA, dannet i 2005.  Bandet består av tvillingene Nathan Leone, Matthew Leone, Dan Torelli og Mateo Camargo. De er basert i Chicago, Illinois, selv om Torelli er fra Philadelphia, Pennsylvania og Camargo fra Bogotá, Colombia.

De sier selv de er påvirket av band som Smashing Pumpkins og Nine Inch Nails. 27. mars 2007 ble bandets første album *From Them, Through Us, To You* utgitt av Roadrunner Records. Madina Lake vant Best International Newcomer (Beste internasjonale nykommer) av Kerrang! Awards 2007. Bandet har spilt inn coverlåter av sanger som «Today» (Smashing Pumpkins) og «Caught Somewhere In Time» (Iron Maiden), som dukket opp i *Maiden Heaven: A Tribute to Iron Maiden*, som Kerrang! gav ut i 2008.

## Diskografi
;Studioalbum
*2007: *From Them, Through Us, to You*
*2009: *Attics to Eden*
*2011: *World War III* 

;EP-er
*2006: *The Disappearance of Adalia*

;Singler
**House of Cards* (2007)
**Here I Stand* (2007)
**One Last Kiss* (2007)
**Pandora* (2008)
**Never Take Us Alive* (2009)

## Medlemmer
;Nåværende
*Nathan Leone (vokal)
*Matthew Leone (bassgitar)
*Dan Torelli (trommer)
;Tidligere
*Mateo Camargo (gitar)

## Referanser


## Eksterne lenker
* 
* 
* 
* 

__NOTOC__
Osveien

**Osveien** finnes flere steder:

* Osveien (Bergen)
* Osveien (Vågan) – Skrova
* Osveien (Vestvågøy) – Ballstad 
* Osvegen (Trondheim) – Jonsvatnet
* Osvegen (Saltdal) – Rognan
* Osvegen (Ørsta)
* Osvegen (Sør-Odal) – Skarnes
* Osvegen (Eid) – Nordfjordeid
Liste over Tsjekkoslovakias statsministre

**Liste over Tsjekkoslovakias statsministre** omfatter regjeringssjefer i Tsjekkoslovakia fra statens opprettelse i 1918 til dens oppløsning i 1992. Den offisielle tittelen for disse har på tsjekkisk vært premierminister (*předseda vlády* eller *premiér*).

Statsministeren og regjeringen ble formelt utnevnt og avskjediget av presidenten, men sto reelt til ansvar overfor deputertkammeret (*Poslanecká sněmovna*), som kunne stille mistillitsvotum.

Fra 1918 til 1939, 1945 til 1948 og fra 1989 til 1992 var det statsministeren som hadde den reelle makten som regjeringssjef. Under kommunistregimet var statsministerens makt begrenset og politikken styrt av kommunistpartiets politbyrå.

Fra 1920 til 1938 var det agrare partiet Republikánská strana zemědělského a malorolnického lidu (*Det republikanske partiet av jordbruks- og småbruksfolk* – RSZML) som hadde hatt flest individuelle statsministere, med fire. På tross av mengden politiske partier hadde kun fire partier statsministerposten i den perioden: Utover RSZML så hadde Československá národní demokracie (*Tsjekkoslovakias nasjonaldemokratiske parti* – ČsND), Československá sociálně demokratická strana dělnická (*Tsjekkoslovakias sosialdemokratiske arbeiderparti* – ČSDSD) og Československá strana národně socialistická (*Tsjekkoslovakias nasjonalsosialistiske parti* – ČSNS) hatt statsministerposten, samt to forretningsmfinisterier (1920-21 og 1926).

Under sudetkrisen 1938 ble general Jan Syrový utnevnt som statsminister for et forretningsministerium («regjeringen for republikkens forsvar»). I kjølvannet av Münchenavtalen overtok Rudolf Beran posten som statsminister. Regjeringen utgikk fra hans parti Strana národní jednoty (*Partiet for nasjonal enhet*), en sammenslåing av alle de tidligere partiene på høyrefløyen.

Etter krigen hadde Tsjekkoslovakias sosialdemokratiske arbeiderparti statsministerposten i en kort periode (1945–1946) innen at Tsjekkoslovakias kommunistiske parti overtok makten. Partiet ville sitte på statsministerposten helt til kommunistregimets fall i 1989, hvoretter at Offentlighet imot vold (den slovakiske motparten til Borgerforum) etterfulgt av Det demokratiske borgerparti besatte posten inntil statens oppløsning i 1993.

## 1918–1939

## 1940–1945

## 1945–1992

## Se også
*Böhmens regenter
*Slovakias regenter
*Tsjekkoslovakia
**Liste over Tsjekkoslovakias presidenter
*Riksprotektoratet Böhmen-Mähren
**Liste over Riksprotektoratet Böhmen-Mährens ledere
*Tsjekkia
**Liste over Tsjekkias presidenter
**Liste over Tsjekkias statsministre
*Slovakia
**Liste over Slovakias presidenter
**Liste over Slovakias statsministre

## Referanser
Horace Wells

**Horace Wells** (født 21. januar 1815, død 24. januar 1848) var en amerikansk tannlege. Han er kjent for å være den første som brukte anestesi innen tannlegeyrket, ved å ta i bruk dinitrogenoksid (lystgass).

## Liv og virke
### Bakgrunn
Wells ble født i Vermont, og tok utdanning i Walpole i New Hampshire før han studerte til å bli tannlege i Boston. Etter å fått tittelen sin startet Wells en praksis i Hartford, Connecticut, sammen William T. G. Morton, som senere ble kjent for sin bruk av eter som anestesi 18. oktober 1846. 

### Lystgass
Wells merket første gang effekten av lystgass i 1844 da han frivillig testet det på seg selv med hjelp av Gardner Quincy Colton, et medlem av et omreisende sirkus. Wells følte at det virket og begynte å bruke det på sine egne pasienter. Han gjorde ikke forsøk på å patentere funnet, fordi han mente at smertelindring burde være «gratis som luften». 

Han ga en demonstrasjon for medisinske studenter ved Massachusetts General Hospital i Boston i 1845. En av tilhørerne hadde vondt i en tann, og Wells ble oppfordret til å vise at lystgass fungerte som smertelindring og ta ut tannen. Men gassen var feildosert og pasienten skrek ut i smerte. Tilhørerne hånet Wells og forlot auditoriet og ropte «Humbug! Humbug!» På grunn av denne hendelsen ble Wells diskreditert i medisinske kretser. Senere fjernet likevel Wells med hell en av sine egne tenner etter å ha pustet inn lystgass, og beviste med det at det fungerte. 

Etter vanæren ga Wells opp tannlegekarrieren, og ble omreisende selger de neste to årene, der han solgte dusj-, bade- og husholdningsartikler. I 1847 reiste han igjen til Paris, etter å ha blitt demonstrert anestesi av sin suksessrike tidligere partner William Morton. 

Mens han var i Europa og solgte anestesipreparat for Morton ble Wells avhengig av kloroform. I januar 1848 eksperimenterte Wells med kloroform en hel uke. Han ble stadig mer sinnsforvirret. En dag løp Wells delirisk ut i gaten og kastet svovelsyre på klærne til to prostituerte. Han ble fengslet og plassert i New Yorks beryktede fengsel The Tombs. Etterhvert som påvirkningen av kloroformen ble svekket, klarnet Wells hode. Da han innså hva han hadde gjort begikk Wells selvmord ved å kutte over en arterie i foten med en barberhøvel etter å ha innhalert en smertestillende dose kloroform som bedøvelse. 

Wells er gravlagt på Cedar Hill Cemetery i Hartford, Connecticut.

## Referanser
Ambesse Tolosa

**Ambesse Tolosa** (født 28. august 1977 i Shewa, Etiopia) er en etiopisk friidrettsutøver, som hovedsakelig konkurrerer i maraton. Etter å ha testet positivt på morfin under Honolulu Marathon 9. desember 2007, ble han utestengt i to år.

## Meritter

### Personlige rekorder
* Halvmaraton – 1:01:18&nbsp;timer (2005)
* Maraton – 2:08:56&nbsp;timer (2004)

## Referanser


## Eksterne lenker
*
Vijapura

**Vijapura**, tidligere **Bijapur**, er en by i Karnataka i India. Den ligger cirka 385 km fra byen Bombay. Byen er administrasjonssenter i Vijapura kommune.

Fra 1500-tallet til 1700-tallet var byen hovedstad i et islamsk rike. Det står fremdeles mange godt bevarte bygninger og minnesmerker fra denne tiden. Bijapur er kjent for sine historiske arkitektoniske monumenter som ble bygget i Adil Shahi-dynastiets tid.

Vijapura ligger  530&nbsp;km. nordvest for  Bangalore og om lag 550&nbsp;km. fra Mumbai og 384&nbsp;km. vest for Hyderabad.

## Bildegalleri

Fil:Plan_of_Bijapur_India_1911.jpg|Kart over Vijapura, 1911
Fil:Bijapur Gol Gumbaz 1.jpg|Gol Gumbaz i Vijapura


## Referanser
Bahawalpur

**Bahawalpur** er en by i delstaten Punjab i Pakistan. Næringslivet består av produksjon og eksport av for det meste bomull, men også tepper og silke.

## Eksterne lenker
*
Fra Lippo Lippi (gruppe)

**Fra Lippo Lippi** er en synthpop-gruppe fra Nesodden.

Bandet eksisterte mellom 1978 og 1992, i den første perioden under navnet *Genetic Control*, og har siden hatt sporadiske gjenforeninger. Gruppa opplevde en viss popularitet både i Norge og i utlandet på midten av 1980-tallet.

Gruppa hadde flere ulike besetninger, men den mest kjente var duoen Rune Kristoffersen (synthesizer) og Per Øystein Sørensen (vokal). Debutalbumet *In Silence* solgte mer i utlandet enn i Norge, og singelen «Shouldn't Have to Be Like That» fra 1986, som nådde en 4.-plass på VG-lista i Norge, solgte over  eksemplarer i Frankrike, og nådde 29.-plass i Nederland og 81.-plass i Storbritannia. Albumene *Light and Shade* og *Songs* lå også på VG-lista, i tre og seks uker. Også i Japan og ikke minst på Filippinene opplevde gruppa stor suksess, og en gjenforeningkonsert i Manila i 2000 samlet  tilskuere.

Sørensen er stadig noe aktiv som studiomusiker ved siden av sin lærergjerning, mens Kristoffersen driver plateselskapet Rune Grammofon.

## Diskografi
**In Silence* (Uniton, 1981)
**Small Mercies* (Uniton, 1983)
**Songs* (Easter Prod., 1985, nylansert av Virgin Records 1986)
**Light and Shade* (Virgin Records, 1987)
**The Colour Album* (Record Station, 1989)
**Crash of Light* (Easter Prod., 1990)
**Dreams* (Easter Prod./Sonet Records, 1992)
**The Best of Fra Lippo Lippi* 85-95 (CNR Records, 1995)
**In a Brilliant White* (daWorks, 2002)
**The Early Years* (Rune Arkiv, 2003)
**The Best of Fra Lippo Lippi* (Rune Arkiv, 2003)
**Songs* (Rune Arkiv, 2005)

## Eksterne lenker
*
Odd Einar Haugen

**Odd Einar Haugen** (født 1954) var professor i norrøn filologi ved Universitetet i Bergen i 1993-2022.

Han ble cand. philol. fra universitetet i Bergen i 1982, og ble dr. philos. i 1992 med avhandlingen «Stamtre og tekstlandskap». 1995–2005 var han redaktør av *[[Maal og Minne]]* (sammen med Kjell Ivar Vannebo). 2001-2022 var han leder for Medieval Nordic Text Archive (Menota) og Medieval Unicode Font Initiative (inntil 2015). Han har utgitt grammatikker over norrønt på norsk, med senere oversettelser til tysk, og han har redigert innføringsverket *Handbok i norrøn filologi* (1. utg. 2004, 2. utg. 2013), på tysk *Altnordische Philologie* (2007) og i ny utgivelse Handbuch der norrönen Philologie (1. bd. 2020, 2. bd. forventet i 2021). Sammen med italienske kollegaer har han utgitt en samling av eldre nordiske tekster, Le lingue nordiche nel medioevo (2018). Siden 2019 har han, i samarbeid med Språksamlingene, lagt til diplomer (oversførte filer fra Språksamlingene) i Menota. I tillegg har han arbeidet med noen runeinnskrifter.

## Eksterne lenker

* Hjemmeside ved UiB
* Kort presentasjon av forskergruppen Editing Medieval Manuscripts
Geir Skeie

**Geir Skeie** (født 2. juli 1980, Fitjar i Hordaland) er en norsk mesterkokk. Under Bocuse d’Or Europa i Stavanger juli 2008 ble han europeisk mester og i januar vant han Bocuse d’Or for 2009.  

Vinner av NM i kokkekunst i 2003 og vant Årets kokk i 2007. I 2004 var han lagleder for lærlinglaget til Vestfold som vant Norgescupen. 

Høsten 2010 åpnet Skeie restauranten Brygga 11, Geir Skeie i Sandefjord. Våren 2013 åpnet Brygga 11, Geir Skeie en ny avdeling på Leirvik på Stord (nedlagt høsten 2019). Og i vintersesongene 2015-2018 drev Brygga 11, Geir Skeie restaurant og bar på Skarsnuten Hotel i Hemsedal. 

Han har tidligere arbeidet på noen av de beste restaurantene i Oslo (Le Canard, Solsiden, Palace Grill), Skarsnuten i Hemsedal, Finnegårdsstuene i Bergen, Jans mat og vinhus i Stavanger, og mange år på Mathuset Solvold og Midtåsen i Sandefjord. Den 21. desember 2013 vant Geir Skeie TV 2-programmet *Kokkenes kamp*. Han startet vinimportfirmaet Vinhav Geir Skeie i 2010 og har siden det slått seg sammen med Børge Brand og driver nå 6 importfirmaer for vin, (Brand Wine Estates, Vinopola, Vinatia, Vinus, Primoris, Vinhav Geir Skeie).

I 2017 grunnla han restaurantkjeden Pink Fish som nå har flere restauranter i de største byene i Norge og åpnet sin første internasjonale restaurant i Singapore våren 2019.

Høsten 2019 åpnet han sammen med flere i Sandefjord, Huset som er samlingssted og restaurant i de tidligere lokalene til Solvold og SMAK. 

## Referanser


## Eksterne lenker
*
Odd Arne Brekne

**Odd Arne Brekne** (født 1. september 1984 i Farsund) er en norsk skytter fra Lyngdal kommune. Han ble Skytterprins på Landsskytterstevnet 2008 i Førde, og gjentok bedriften på Landsskytterstevnet 2010 på Elverum. Han har vunnet Norgescupen 2006 og Nordisk mesterskap 2006. Året etter ble han nummer to. Brekne studerer økonomi og administrasjon på Universitetet i Agder.

Brekne deltok i øvelsen 50 m rifle, 60 skudd liggende under Sommer-OL 2012, men kom ikke til finalen. Brekne lå på 3.-plass, men fikk to niere på de to siste skuddene og falt ned til en 13.-plass, to poeng under finalegrensen.

Ole-Kristian Bryhn, Odd Arne Brekne og Stian Bogar tok EM-bronse i lagkonkurransen på 50 meter liggende i Slovenia 2015.

Lyngdølen deltok også i Sommer-OL i 2016. Han endte på 13. plass i helmatch og 28. plass på 50 meter 60 skudd liggende.

I 2023 var han med på å vinne VM-gull for lagskyting på 300 meter i Azerbaijan.

## Referanser




## Eksterne lenker
* 
* Profil på London2012.com
* Profil på BBC Sport Olympics 2012
* Profil på Sports.Yahoo.com
* Profil på www.NBColympics.com
Furia

**Furia** er et norsk rockeband fra Os i Hordaland startet høsten 1995. Bandet har gitt ut to album.

Bandet kalte seg opprinnelig Meduza, men tok et annet navn fra antikk mytologi da det viste seg at et Oslo-band hadde samme navn. Furia var et av vinnerbandene under Zoom 2000 og ble sendt på den påfølgende Zoom-turneen i Norge, England og Skottland våren 2001.

I 2002 ga de ut EP-en *Furia EP* og i januar 2003 kom debutalbumet *...And Then We Married the World* produsert av bandmedlemmene, Bjarte Ludvigsen og delvis Christer Hjelmeland. 2005 fikk bandet kontrakt med Labels, et underselskap av EMI i Tyskland, som lanserte debutalbumet i store deler av Europa. Sommeren samme år var bandet oppvarmingsband for Lenny Kravitz på deler av hans Europa-turné.

Bandets andre album ble spilt inn i California våren 2006 med Sylvia Massy Shivy som produsent. På albumet medvirket blant andre Paul Waaktaar-Savoy som synger duett med Furia-vokalist Stine Kobbeltvedt på «Goodbye Sweet Sorrow».

__NOTOC__
## Medlemmer
*  : vokal
*  : gitar 
*  : gitar
*  Maya Vik: bass

### Tidligere medlem
*  : slagverk 
*  Live Holck Johannessen: bass

## Diskografi
* *Furia Ep* (MTG, 2002) 
* *...And Then We Married the World*  (MTG, 2003)  
* *Piece Of Paradise* (EMI, 2006)

## Eksterne lenker
* 
* Furia på MySpace 
* Biografi fra Norsk pop- og rockleksikon
John Shea

**John Victor Shea III** (født 14. april 1949 i North Conway i New Hampshire) er en skuespiller fra USA. Han er best kjent for sin rolle som Lex Luthor i 1990-årenes TV-serie Lois & Clark: The New Adventures of Superman.

## Filmografi
* *Lois & Clark*
* *Kjære, jeg forstørret barnet*
* *Missing*

## Referanser


## Eksterne lenker
*
Ordenen Stjernen i Øst

**Ordenen Stjernen i Øst** var en orden som ble etablert av lederskapet i Teosofisk Samfunn i Adyar, India, i 1910. Dens formål var å forberede verden på en kommende verdenslærer ved navn Maitreya. Dens opprinnelige navn i 1910 var **Ordenen av den Oppadgående Sol**, og deretter **Ordenen Stjernen i Øst** i 1927. Dens oppløsning i 1929 førte til en krise i Teosofisk Samfunn.
Rory Sutherland

**Rory Sutherland** (født 8. februar 1982) er en tidligere profesjonell landeveissyklist fra Canberra, Australia, som sykler for Israel Start-Up Nation. I 2007, vant han både etappe to og tre i Redlands Bicycle Classic, og endte på andreplass på temporittet under det australsk mesterskapet.
I desember 2005, testet han positivt på klomifen, og ble utestengt i ni måneder.

Han la opp etter 2020-sesongen.

## Karriere

;2004
: U23 australsk mesterskap i landeveissykling
:Etappeseier Giro d'Abruzzo
:Etappeseier  Thüringen-Rundfahrt, U23
:Etappeseier  Olympia's Tour
: Flèche Hesbignonne Cras Avernas
:Etappeseier Tour de Liège
;2007
:To etappeseier Redlands Bicycle Classic
:Etappeseier og sammenlagt Joe Martin Stage Race
:Etappeseier Nature Valley Grand Prix
:Sammenlagt National Racing Calendar (USA) 
;2008
:Etappeseier Redlands Bicycle Classic
:Etappeseier og sammenlagt Joe Martin Stage Race
:Etappeseier og sammenlagt Mount Hood Classic
:Etappeseier og sammenlagt Nature Valley Grand Prix
:Sammenlagt National Racing Calendar (USA) 
;2009
:Sammenlagt Joe Martin Stage Race 
:Sammenlagt Nature Valley Grand Prix 
;2010
:Etappeseier Tour of Murrieta
:Etappeseier San Dimas Stage Race
:To etappeseire Vuelta de Bisbee
:Etappeseier og sammenlagt Nature Valley Grand Prix
:Sammenlagt Cascade Classic
;2011
:To etappeseire Nature Valley Grand Prix
;2012    
:**Vinner [[Amerikatouren i landeveissykling 2011–12|UCI AmericaTour]]**
:Etappeseier og sammenlagt Tour of the Gila
:Sammenlagt Tour de Beauce
:Etappeseier Tour of Utah
:Etappeseier USA Pro Challenge

## Referanser


## Eksterne lenker
* 
*
Furre-saken

**Furre-saken** viser til avsløringene om etterforskning av SV-politikeren Berge Furre mens han var medlem av Lund-kommisjonen.

I 1994 ble Berge Furre oppnevnt til medlem av Lund-kommisjonen som skulle undersøke de hemmelige tjenestene i Norge. Furre hadde da i en årrekke vært mistenkt for å være agent for den østtyske etterretningstjenesten Stasi, på tross av at Stasi-arkivene som på dette tidspunktet var åpnet ikke ga holdepunkter for dette. Det ble like fullt satt i verk etterforskning av Furre mens Lund-kommisjonens arbeid pågikk. Den tidligere Høyre-politikeren Hans Henrik Ramm har siden hevdet at Furre, på grunn av mistankene om Stasi-forbindelsene, ble utpekt til medlem av kommisjonen for å svekke dens troverdighet.

Avsløringene førte til at daværende leder for Politiets overvåkningstjeneste Hans Olav Østgaard måtte gå av, og var også sterkt medvirkende til at daværende olje- og energiminister Grete Faremo, som hadde vært justisminister mens etterforskningen pågikk, forlot regjeringen.

I 1999 kom boken "De var Furre var: maktspill og spionmistanke - et hemmelig nettverk i selvforsvar". I boken ble det hevdet at en såkalt «fjerde tjeneste» fikk plassert Furre i Lund-kommisjonen.

## Se også
*Loran-C saken
*Gleditsch/Wilkes-saken
*Listesaken

## Referanser